alexandrainst/scandi-wiki huggingface dataset:
Merengue

Merengue er en livlig musikkstil som opprinnelig kommer fra Den dominikanske republikk. Musikkstilen har spredd seg til store deler av Karibia, Sør-Amerika og Sentral-Amerika, men det er fortsatt i Den dominikanske republikk at merengue er mest utbredt.

Litteratur 
 Sydney Hutchinson: Merengue: Popular Music of the Dominican Republic .
 Paul Austerlitz: Merengue: Dominican music and Dominican identity. Temple University Press, Philadelphia 1997, ISBN 1-56639-484-8
 

Musikksjangre
Danser
Den dominikanske republikk
Ørjan Jensen (illustratør)

Se også Ørjan Jensen (politiker)

Ørjan Jensen (født 6. februar 1971 i Tromsø) er norsk avistegner og illustratør. Han er vokst opp i Nordreisa, men har bodd i Oslo siden 1997.

Jensen har utdannelse fra Visuell kommunikasjon ved Statens håndverks- og kunstindustriskole i Oslo og Animasjonsstudiet i Volda. Han har siden 1998 hovedsakelig jobbet som frilans avistegner i Vårt Land og Aftenposten, men har også jobbet for Dagbladet og Næringslivets ukeavis. 

Jensen har siden oppstarten i 2009 vært styreleder i FECO Norway, den norske avdelingen av en internasjonal nettverksorganisasjon for avistegnere, tegneserieskapere og illustratører.

Eksterne lenker 
 Hjemmeside for Ørjan Jensen 
 Database over norsk animasjonsfilm –  Ørjan Jensen på Foreningen For Animert Film

Jensen, Ørjan
Jensen, Ørjan
Personer fra Nordreisa kommune
Fotballklubben Fauske/Sprint

Fotballklubben Fauske/Sprint (stiftet 25. april 1937) er en fotballklubb fra Fauske, som ligger i Salten i Nordland. A-laget for herrer spiller i 4. divisjon, øverste avdeling for Nordland  fotballkrets. Fauske sprint har også et damelag som ligger på 1 plass i serien sin.

Klubbens hjemmebane er Fauske stadion, som har kunstgress og tribune med ca. 720 sitteplasser og tak. Laget spiller i blåhvite drakter.

Historikk
2006-sesongen endte laget på førsteplass i sin avdeling og møtte Mjølner fra Narvik i kvalifikasjonskamper om opprykk til 2. divisjon. Disse kampene tapte Fauske/Sprint sammenlagt 4-2.

2011
Fauske/Sprint skulle i utgangspunktet spilt i 4. divisjon dette året etter å ha vært det siste laget som rykket ned fra 3. divisjon fotball for herrer 2010. Men Morild trakk laget sitt, og Fauske/Sprint ble tilbudt plass i 3. divisjon også i 2011.

Tidligere sesonger

Tidligere spillere 
 Daniel Stensland
 Ruben Imingen, tidligere 21-spiller.
 Per-Magnus Steiring
 Frode Thomassen

Eksterne lenker
 
 Norges Fotballforbund: FK Fauske/Sprint - Fotball (sic)
 Fauske Stadion - Nordic Stadiums
 SKS Arena - Nordic Stadiums

Idrettslag i Nordland
Idrettslag etablert i 1937
Fotballag i Nordland
Fotballag etablert i 1937
Sport i Fauske
Monika Bergmann-Schmuderer

Monika Bergmann-Schmuderer (født som Monika Bergmann 17. april 1978 i Lam) er en tysk kvinnelig alpinist.

Bergmann debuterte i verdenscupen i alpint desember 1996. Hennes beste plasseringer i verdenscupen er to andreplasser, 29. desember 2001 i Lienz og 8. februar 2004 i Großen Arber. I sesongen 2003/04 kom hun på tredjeplass sammenlagt i verdenscupen i slalåm bak svenske Anja Pärson og Marlies Schild fra Østerrike.

Hun ble verdensmester i lagkonkurranse 2005 i Bormio sammen med Andreas Ertl, Martina Ertl, Florian Eckert, Hilde Gerg og Felix Neureuther.

VM-medaljer 
 2005 Bormio – gull i lagkonkurranse

Pallplasseringer i verdenscupen

Referanser

Eksterne lenker 
 

Tyske alpinister
Verdensmestere i alpint
Deltakere for Tyskland under Vinter-OL 1998
Alpinister under Vinter-OL 1998
Deltakere for Tyskland under Vinter-OL 2002
Alpinister under Vinter-OL 2002
Deltakere for Tyskland under Vinter-OL 2006
Alpinister under Vinter-OL 2006
Personer fra Landkreis Cham
Fødsler i 1978
Tyske mestere i alpint
Deltakere under VM i alpint 2005
Manfred Pranger

Manfred Pranger (født 25. januar 1978 i Hall in Tirol) er en østerriksk tidligere alpinist.

Pranger vant tre verdenscupenrenn i løpet av sin skikarriere, alle i slalåm, i Kitzbühel og Schladming i 2005 og i Wengen i 2009. I sesongen 2004/05 kom han på tredjeplass i slalåmcupen.

Både i VM 2003 og 2007 kom han på femteplass i slalåm. I OL 2002 i Salt Lake City stilte Pranger til start i slalåm, men kjørte ut i første omgang. Pranger ble østerriksk mester i slalåm i 2003 og 2004.

Han ble verdensmester i slalåm i 2009 i Val-d`Isere.

Verdenscupseire

Eksterne lenker 
 
 Manfred Prangers hjemmeside

Østerrikske alpinister
Verdensmestere i alpint
Deltakere for Østerrike under Vinter-OL 2002
Alpinister under Vinter-OL 2002
Deltakere for Østerrike under Vinter-OL 2010
Alpinister under Vinter-OL 2010
Personer fra Hall im Tirol
Østerrikske mestere i alpint
Ole Stavrum

Ole Stavrum (født 22. mai 1940) er en norsk tidligere fotballspiller og -trener fra Kristiansund. Han er far til den tidligere Molde-treneren og utenlandsproffen Arild Stavrum og Ole Erik Stavrum, tidligere midtstopper i  og .

Ole Stavrum startet sin karriere i , men er mest kjent fra sin periode i . Han flyttet til Oslo sommeren 1961 for lærerstudier og debuterte for Lyn med to mål den 2. august 1961 da laget vant 3-1 borte mot . I perioden 1962–1967 scoret han 82 mål på 96 kamper i Eliteserien og ble toppscorer i 1964 med 18 av lagets 39 mål da Lyn også ble seriemester. 

Han scoret da Lyn tapte cupfinalen i 1966, og dro deretter tilbake til  der han hjalp laget til 4. runde av cupen i 1969. I 1970 og 1971 ble han toppscorer i landsdelsserien. Han  spilte også åtte kamper for  og scoret to mål. Sammen med Harald Berg og Svein Bredo Østlien debuterte Stavrum  mot Sveits i 1964 da Norge vant 3-2. 

Stavrum fikk tilnavnet «dukkopp» fordi han hadde evnen til ofte å dukke opp foran mål og score. Fra 1973 var han trener for , i 1977 trente han  og i 1980 , men var tilbake i  i 1985.

Ellers har han vært lærer på Atlanten videregående skole i Kristiansund.

Referanser

Eksterne lenker 
 

Norske fotballspillere
Toppscorere i Eliteserien i fotball for menn
Fotballspillere for Clausenengen FK
Fotballspillere for Lyn Fotball
Personer fra Kristiansund kommune
Vika kino

Vika kino er en kino i Vika i Oslo sentrum, like ved Konserthuset, vis-à-vis Victoria terrasse.

Kinoen åpnet 12. desember 1997 med fire saler med henholdsvis 408, 193, 133 og 79 sitteplasser, og med den største salen (Vika 1) som en av Oslos 8 THX-sertifiserte saler (sammen med Colosseum 1 og samtlige 6 saler på Ringen kino). Vika kino viste i hovedsak storfilmer samt noen barnefilmer i helgene og var hovedkino for Film Fra Sør.

Den 20. januar 2013 stengte kinoen, og gjenåpnet i desember samme år som Kino Victoria Film & Spiseri. I storsalen var det et lite bord for hver sitteplass, slik at man skal kunne nyte servering, og i tillegg fantes rene serveringslokaler. Programprofilen var orientert mot kvalitetsfilm for voksne, med aldersgrense 18 år uansett filmenes aldersanbefaling. To og et halvt år etter gjenåpningen endret imidlertid kinoen navn tilbake til det opprinnelige Vika. Restaurantdelen av stedet ble samtidig lagt ned.

Referanser

Kinoer i Oslo
Vika
Ricola

Ricola AG er et sveitsisk selskap som produserer og markedsfører halspastiller og urtedrops under merkenavnet Ricola. Markedsføringen har fokus på selskapets bruk av urteblandinger. Selskapets hovedkontor ligger i Laufen i Basel.

Selskapet statet sin virksomhet i 1930. Den kjente urteblandingen med 13 forskjellige urter ble utviklet i 1940. Den består av salvie, apotekerkattost, ryllik, legestokkrose, smalkjempe, peppermynte, gjeldkarve, marikåpe, timian, hylleblomst, marianøkleblom, legeveronika og borremynte. Fra 1950-tallet har selskapet også laget urtete.

Ricola har i dag eksport til 50 land i Asia, Nord-Amerika og Europa. Norsk importør er Galleberg.

Søtsaker
Varemerker
Henning Klokkeråsen

Henning Klokkeråsen (født 24. februar 1982 i Oslo) er en norsk student og webdesigner. Han har laget og driver nettsiden Dr. Mowinckels akuttmottak, www.drmowinckel.com, som er nettsiden til den offisielle fanklubben til Kaizers Orchestra. Han har dessuten vært på over 30 konserter med bandet. For dette vant han Alarmprisen 2006 i den nyopprettede kategorien blodfan.

Eksterne lenker 
 Dr. Mowinckels akuttmottak

Vinnere av Alarmprisen
Philip Houm

Philip Maurice Rode Houm (født 20. april 1911 i Kristiania, død 22. april 1990 i Oslo) var en norsk litteraturkritiker, kjent som kritiker i Dagbladet.

Houm tok artium i 1929 og brukte flere år før han mag.art. i 1938 på en avhandling om Olaf Bull. Da hadde han allerede i flere år virket som kritiker, skrevet bedriftshistorie for Oslo Sporveier og debutert med et essay om Bull i Nordisk Tidsskrift i 1933. Han var universitetslektor i Sverige 1939–45. I 1945 giftet han seg med Lise Fougner. Ved hjemkomsten til Norge i 1945 oppdaget han at han var påsatt som ny hovedanmelder i Dagbladet. Da han i 1947 ble bedt av Aschehoug om å skrive et avsluttende bind til Norges litteraturhistorie, kjent som Bull-Paasche-Winsnes-Houm, ble det klart at han måtte regnes som sin generasjons fremste kritiker. Da boken i 1955 forelå, ble den nokså utradisjonelt akseptert som en doktorgradsavhandling.

Hoem engasjerte seg etter hvert i norsk religionsdebatt, hvor han tok rollen som refser av lekmannspietismen og av tradisjonelle, kristne trosposisjoner. 

Hoem hadde verv i Norsk litteraturkritikerlag (leder 1949–53), i Foreningen Norden, i Norsk språkråd, som medlem av Den norske forfatterforenings litterære råd, og som styremedlem ved Nationaltheatret. Han ble utnevnt til statsstipendiat i 1977, mottok Fritt Ords pris i 1980 og var æresmedlem av Norsk parapsykologisk selskap.

Verker 
 Ord og billeder i Olaf Bulls ungdomsdiktning (1938). Avhandling. 
 Fredrik Paasche: nordmann og verdensborger (1946)
 Norsk litteratur efter 1900 (1951)
 Norges litteratur fra 1914 til 1950-årene (6. bind av Norges litteraturhistorie, 1955)
 Ask Burlefot og vi: dikterens ansvar og vårt (1957)
 Kritikk og kritikere (1958)
 Mannen fra Nasaret og den norske kirke (1965)
 Hvem var han? På sporet etter mesteren fra Galilea (1968)
 Du må ikke sove (1973)
 Gleder og gremmelser (1977)
 Norsk diktatur: et forsvar for kristendommen (1979)
 Helter og hjertesaker (1981)
 En mann forut for vår tid: Bjørnstjerne Bjørnson og vi (1982)
 Kritikere i en gullalder (1982)
 Kjærlighet og kamp (1985)

Referanser 

Norske litteraturhistorikere og litteraturkritikere
Statsstipendiater
Personer fra Oslo
Ole Vollan

Ole Kristian Vollan (født 27. juni 1837 i Lyngdal, død 19. april 1907) var en norsk journalist og politiker. Han arbeidet først ved Bergensposten, siden ved Vestlands-Posten, hvor han ble redaktør 1891. Han var en av lederne i Moderate Venstre.

Gjennom sin datter Helga Vollan var Ole Vollan morfar til Harald og Nordahl Grieg.

Verker 
 De frisindede Kristnes Forhold til den politiske Bevægelse i vort Land (1885)

Referanser

Eksterne lenker 
 

Personer fra Lyngdal kommune
Venstre-politikere
Norske redaktører
Messerschmitt Bf 108

Messerschmitt Bf 108 «Taifun» (tyfon) var et tysk en-motors sports-, kommunikasjons- og lett transportfly designet av Willy Messerschmitt og utviklet av Bayerische Flugzeugwerke. To-setersvarianten Bf 108A fløy første gang i 1934, mens fire-seters varianten Bf 108B fløy året etter. B-varianten var utstyrt med en Argus As 10 luftkjølt motor.

Bf 108 var av helmetallkonstruksjon og mange av erfaringene fra utviklingen av dette flyet ble brukt i jagerflyet Messerschmitt Bf 109.

Under andre verdenskrig ble Bf 108 benyttet av Luftwaffe som kommunikasjonsfly og til persontransport. Under krigen ble produksjonen flyttet til det okkuperte Frankrike, hvor produksjonen fortsatte etter krigen som Nord 1000.

Annet 
Navnet Taifun ble gitt av flypioneren Elly Beinhorn, den andre kvinnen som fløy jorden rundt på egen hånd.

Eksterne lenker
 Wings Palette-fargelegging

Messerschmitt-luftfartøy
Sportsfly
Transportfly
Fly fra andre verdenskrig
Utstyr brukt av Luftforsvaret
Enmotors propelldrevne luftfartøy
Salomon Heine

Salomon Heine (født 19. oktober 1767 i Hannover, død 23. desember 1844 i Hamburg) var en av Hamburgs fremste kjøpmenn og bankierer. Den jødiske Heine kom uten midler til Hamburg i 1784 og bygget seg opp en betydelig formue. Salomon Heine var kjent som filantrop og velgjører bl.a. for sin nevø, dikteren Heinrich Heine. Ved sin død hadde han en formue på omregnet ca. en milliard norske nåtidskroner. Han gikk under navnet «Hamburgs Rothschild».

Referanser 

Tyske bankierer
Personer fra Hannover
Rob Edwards

Robert Owen Edwards (født 25. desember 1982 i Telford, Shropshire, England) er en engelskfødt walisisk fotballtrener og tidligere fotballspiller.

Edwards, som var forsvarsspiller, fikk 15 landskamper for  i perioden 2003 til 2006.

Biografi 
Rob Edwards startet sin fotballkarriere i  der han skrev under på sin første profesjonelle kontrakt i 2002. Han debuterte for Villa 28. desember 2002 i en ligakamp mot , og totalt fikk han med seg 8 ligakamper og 1 cupkamp for the Villans i 2002/03-sesongen. 

I november 2003 skrev han under på et låneopphold med , og han spilte sin første kamp for Palace 22. november 2003 i en ligakamp mot . Den 29. november 2003 scoret han sitt første mål for the Eagles da de spilte 1-1 mot . Etter å ha spilt 7 ligakamper og laget 1 ligamål vendte Edwards tilbake til Aston Villa i desember 2003, men allerede i januar 2004 var han klar for et nytt låneopphold, denne gang til . Hans første kamp for Derby var 10. januar 2004 da de møtte , mens hans første scoring for the Rams kom 17. januar 2004 i en ligakamp mot . Han spilte 11 kamper og scoret 1 mål for Derby før han vendte tilbake til Aston Villa da 2003/04-sesongen var over.

I juli 2004 gikk Edwards til  for £150 000, og han spilte sin første kamp for Wolverhampton den 8. august 2004 da de tapte 2-1 for  i en ligakamp. I hans første sesong for Wolves spilte han 17 ligakamper, mens han i 2005/06-sesongen stoppet på 42 ligakamper.

Karriere som spiller

Referanser

Kilder 
 Rollin, Glenda & Rollin, Jack: SKYSPORTS FOOTBALL YEARBOOK 2006-07 (side 557). Headline Book Publishing, London. ISBN 0-7553-1526-X

Eksterne lenker 
 

Walisiske fotballspillere
Walisiske fotballtrenere
Fotballspillere for Aston Villa FC
Fotballspillere for Crystal Palace FC
Fotballspillere for Derby County FC
Fotballspillere for Wolverhampton Wanderers FC
Fotballspillere for Blackpool FC
Fotballspillere for Norwich City FC
Fotballspillere for Barnsley FC
Fotballspillere for Fleetwood Town FC
Fotballspillere for Shrewsbury Town FC
Fotballtrenere for Wolverhampton Wanderers FC
Fotballtrenere for AFC Telford United
Fotballtrenere for Forest Green Rovers FC
Fotballtrenere for Watford FC
Personer fra distriktet Telford and Wrekin
Fødsler i 1982
Bokbadet

Bokbadet var et norsk litteraturmagasin som ble TV-sendt på NRK2 fra 1996 til 2004. Serien ble for det meste ledet av Anne Grosvold og Eva Bratholm. 

Serien hadde premiere på NRK den 6. september 1996 og var en av de første programmene som ble sendt på NRK2.

Bokbadet er et arrangement for bokintereserte, hvor en forfatter blir intervjuet for åpen scene, og har blitt arrangert helt siden 1991 på Rockefeller. Da med Gerhard Helskog som intervjuer. I 1992 overtok Grosvold jobben som intervjuleder og hadde den helt til høsten 1993 da hun ble erstattet av Eva Bratholm. Fra og med høsten 1996 var NRK til stede og sørger for at det ble TV-sendt. I 1999 ble Bratholm ansatt som kulturredaktør i Dagbladet, og Anne Grosvold tok igjen over lederjobben og hadde den helt til programmet ble nedlagt på NRK i 2004 (siste episode ble sendt den 15. desember 2004). NRK har totalt gjort opptak av 135 bokbad.

Prosjektleder var Ales Ree.

De Norske Bokklubbene fortsatte imidlertid sine litterære møter med publikum på Rockefeller i Oslo – uten NRK.

Referanser

Eksterne lenker
 

Norske kulturprogrammer på TV
Litteratur
Norske talkshow på TV
TV-produksjoner på NRK
Norske TV-serier fra 1990-årene
Norske TV-serier fra 2000-årene
Tornado (andre betydninger)

Tornado kan referere til:

 Tornado, en virvel med kraftig syklonisk vind
 Antisyklonsk tornado, en virvelvind som går motsatt vei av en vanlig tornado
 Panavia Tornado, et britisk/italiensk/tysk jagerfly
 North American B-45 Tornado, et amerikansk bombefly
 Tornado, seilbåt, tidligere olympisk klasse
 Tornado Måløy Fotballklubb
 Tornado, en italiensk action-krigsfilm fra 1983.
Iduns gate (Oslo)

Se pekerside for flere forekomster av Iduns gate.

Iduns gate (1-5, 2-4) er en gate i bydel Grünerløkka. Gaten går fra Maridalsveien til Fredensborgveien.

Gaten het tidligere Bryggerigangen og fikk navnet Iduns gate etter gudinnen Idunn i 1914.

I 1980 ble gaten ombygget til gatetun, sammen med Zetlitz' gate og tilstøtende Deichmans gate byens første, med smalt slynget kjøreareal med møteplasser, beboerparkering og vareleveringsplasser og det øvrige arealet til opphold med benker, sandkasser, busker og trær.

Referanser

Veier i Oslo oppkalt etter kvinner
Fredensborg (Oslo)
Antvorskov

Antvorskov var et kloster på Sjælland, ikke langt fra dagens by Slagelse.

Historie 
Klosteret ble anlagt i 1164 av Valdemar den store, som kloster for den katolske Johannitterordenen, og prioren var overhode for samtlige av ordenens andre klostre i Skandinavia. Hans Tausen, som reformerte den danske kirka, bodde på klosteret, og det var herfra han startet reformasjonen. 

Under kong Fredrik II ble klosteret gjort om til et kongelig slott, og han døde her i 1588. I 1584 var ombyggingen – kirketårnet ble utstyrt med et svært høyt spir - var såpass fullført at herredagen kunne avholdes der i juli. Deretter lot kong Frederik sønnen, den senere Christian 4., hylles i Ringsted. Prinsen gikk på skolen i Sorø fra august 1584, og kongen ble boende på Antvorskov en stund for å holde øye med oppdragelsen hans. I april 1585 fikk Frederik 2. vedtatt et forbud mot omtale av Antvorskov som et «kloster» eller som noe annet enn «slott». Skulle noen glemme seg, måtte de bøte en levende okse.

Etter Frederik 2.s død ble Antvorskov gjort om til et kongelig len, som Frederik IV senere endret til et grevskap til sin elskerinne Elisabeth Helene von Vieregg. Da hun døde, gikk grevskapet tilbake til kronen. 

I perioden 1717–1763 var Antvorskov et av Danmarks 12 rytterdistrikter. Inntektene fra disse distriktene var det økonomiske grunnlaget for hæren, og soldatene ble innkvartert på det gamle slottet. I 1774 ble Antvorskov delt inn i ni herregårder.

I dag er det bare ruiner tilbake av bygningene.

Referanser

Eksterne lenker 
 Antvorskov på Lexopen

Katolske klostre
Klostre i Danmark
Tidligere danske klostre
Slott i Danmark
Klosterruiner
Etableringer i 1164
Byggverk i Slagelse
Ruiner i Danmark
Haaland

Haaland er et vanlig etternavn i Norge. Per januar 2020 var det  nordmenn med Haaland som etternavn. Skriveformen Håland er noe mer vanlig, med  forekomster.

Personer med etternavn Haaland 
Det er flere kjente personer som har etternavnet Haaland. Her er ufullstendige, kategoriserte lister av personer som har etternavnet Haaland, sortert etter fødselsår.

Kultur 
 Lauritz Haaland (1855–1938), norsk maler
 Ingjald Haaland (1885–1952), norsk skuespiller
 Mally Carenius Haaland (1887–1934), norsk skuespiller
 Turid Haaland (1908–1979), norsk skuespiller
 Arild Haaland (1919–2012), norsk filosof, litteraturhistoriker, sakprosaforfatter og oversetter
 Svein Haaland (f. 1958), norsk journalist, forfatter og programskaper i NRK
 Agnete Haaland (f. 1960), norsk skuespiller, regissør og teatersjef
 Karine Haaland (f. 1966), norsk tegneserietegner og illustratør
 Ingolv Haaland (f. 1973), norsk komponist og pianist
 Elvira Haaland (f. 1992, egentlig Elvira Maria Nielsen Haaland), norsk skuespiller
 Jakob Haaland Borgen (f. 1995), norsk skuespiller

Sport 
 Inger-Marie Haaland (f. 1961), norsk hundekjører
 Thom Haaland (f. 1967), norsk tidligere seiler
 Alfie Haaland (f. 1972), norsk fotballspiller, også kjent som Alf-Inge Håland, far til Erling Braut Haaland
 Stig Krohn Haaland (f. 1975), norsk fotballspiller 
 Susanne Haaland (f. 1998), norsk fotballspiller
 Erling Braut Haaland (f. 2000), norsk fotballspiller, sønn av Alfie Haaland

Politikk 
 Christian Haaland (1892–1952), norsk skipsreder og politiker (H)
 Janne Haaland Matlary (f. 1957), norsk statsviter og politiker (H)
 Deb Haaland (f. 1960, egentlig Debra Anne Haaland), amerikansk jurist og politiker (D) fra delstaten New Mexico

Øvrige 
 Knud Magnus Haaland (1876–1935), norsk lege og forsker
 John Magnus Haaland (1897–1979), norsk maskinist og krigsseiler dekorert med Krigskorset
 Reidar Haaland (1919–1945), norsk fabrikkarbeider, butikkeier, frontkjemper og betjent i Statspolitiet
 Gerd Svanhild Haaland, (1924–1945) var en norsk kontorist sendt til konsentrasjonsleir i Stutthof under andre verdenskrig
 Jan I. Haaland (f. 1956, egentlig Jan Ingvald Meidell Haaland), norsk samfunnsøkonom, professor og rektor ved Norges Handelshøyskole
 Rune Haaland (f. 1960), norsk miljøaktivist
 Torunn Laugen Haaland (f. 1967), norsk statsviter og professor ved Forsvarets høgskole

Se også
 Håland

Referanser
Opernhaus Zürich

Opernhaus Zürich er et operahus, og ligger i nærheten av Bellevue i Zürich i Sveits. Det ble åpnet 30. september 1891 og ble frem til 1964 kalt Stadttheater. Operaen har plass til 1 100 tilskuere.

Eksterne lenker 
 

Operahus
Zürich
Byggverk i Sveits
Owen Arthur

Owen Seymour Arthur (født 17. oktober 1949 på Barbados, død 27. juli 2020 i Bridgetown på Barbados) var statsminister på Barbados fra 1994 til 2008. Han var leder for Barbados' arbeiderparti.

Referanser 

Barbadiske politikere
Personer etter føde- eller oppvekststed i Barbados
Bryn kirke

Bryn kirke er en langkirke fra 1861 på Rykkinn i Bærum kommune i Viken fylke.

Byggverket er i tegl og har 400 plasser. Arkitekt P.H. Holtermann. Ved kirken ligger Bryn kirkegård. Kirken er veikirke og sognekirke for Bryn menighet.

Historikk 
Kirken var ferdigbygget i 1861 og ble åpnet med stor seremoni 28. juni 1861. Gunder Kristensen Krydsby fra Lommedalen fraktet de to kirkeklokkene fra Kristiania med hest og vogn.

Ringeriges Ugeblad (nå Ringerikes Blad) skrev: «Alledere tidlig paa Morgenen saaes store Skarer ad alle Veie at begive sig til Kirken. Omtrent 800 Adgangstegn vare uddelte. Kl 9½ aapnedes Kirken, hvorved de, som havde Adgangstegn kom ind og indtog sine Pladse. Kl 10 avgik Processionen fra Gaarden Bryn. Den bestod af Provstiest Præster, 10 i Tallet. Bygdens nye og særdeles vakre Kirke blev indviet.»

Noe av inventaret ble kjøpt nytt, noe ble mottatt som gaver og noe ble overført fra den mye eldre kirken Tanum kirke. Utsmykkingen av koret i kirken ble utført av Emanuel Vigeland, som var bror til den  mer berømte Gustav Vigeland.

Kirken ble restaurert i 1959-60 ved arkitekt Finn Bryn. I 2007-2008 ble kirkespiret reparert, og det ble da funnet en gammel skriftrull i bjelkelaget, som fortalte hvor kirkens grunnstein var lagt, hvem som hadde deltatt i byggingen av kirken og hvem som hadde bekostet arbeidet.

Den 70 mål store kirkegården er planlagt utvidet med 60 mål og gravearbeidene er igang. Gravingen avdekket en rekke arkeologiske funn fra eldre jernalder fra 500 år f. Kr. og frem til middelalderen, bl. a. to automatisk fredede kulturminner bestående av graver og bosettingsspor fra jernalderen.

150-årsjubileet 
I jubileumsåret 2011 vil det bli arrangert konserter, utstillinger og jubileumsgudstjeneste i kirken. Jubileumsskrift redigeres av Bjørn Sandvik.

Litteratur 
 T. J. Bakken: Bryn kirke 1861 – 1961. Forlaget Land og Kirke 1961.

Eksterne lenker 
 Bryn menighets hjemmeside
 
 Bryn kirke i «Norges kirker»
 

Kirker i Bærum
Kirker i Bærum prosti
Religiøse byggverk fra 1861
1861 i Norge
Kulturminner i Bærum
P. H. Holtermann
Langkirker i Oslo bispedømme